ฮั่งเส็งปิดเช้าบวก 147.06 จุด ขานรับข้อมูลจ้างงานสหรัฐ
ฮั่งเส็งปิดเช้าบวก 147.06 จุด ขานรับข้อมูลจ้างงานสหรัฐ
2 ก.ค. 2558

ดัชนีฮั่งเส็งตลาดหุ้นฮ่องกงปิดภาคเช้าปรับตัวเพิ่มขึ้น โดยดัชนีฮั่งเส็งเพิ่มขึ้น 147.06 จุด หรือ 0.56% ปิดภาคเช้าที่ 26,397.09 จุดเพราะได้รับแรงหนุนจากการทะยานขึ้นของตลาดหุ้นนิวยอร์กเมื่อคืนนี้ หลังตัวเลขจ้างงานสหรัฐเพิ่มขึ้นในเดือนมิ.ย.
ออโตเมติก ดาต้า โพรเซสซิ่ง อิงค์ (ADP) รายงานว่า ภาคเอกชนของสหรัฐมีการจ้างงานเพิ่มขึ้น 237,000 ตำแหน่งในเดือนมิ.ย. ซึ่งสูงกว่าที่นักวิเคราะห์คาดการณ์ว่าจะเพิ่มขึ้น 220,000 ราย
ขณะเดียวกันตลาดยังจับตาดูตัวเลขจ้างงานนอกภาคเกษตรเดือนมิ.ย.ของสหรัฐในคืนนี้อย่างใกล้ชิด เนื่องจากข้อมูลดังกล่าวจะเป็นปัจจัยที่สำคัญต่อการตัดสินใจเรื่องการปรับขึ้นอัตราดอกเบี้ยของธนาคารกลางสหรัฐ (เฟด)